เรื่องร้องเรียน: อยากให้ช่วยแก้ปัญหาน้ำท่วมหมู่บ้านนี้ค่ะ   ให้ได้มากที่สุด เท่าที่จะทำได้ก็ได้ค่ะ  ฝนตกแปปเดียว น้ำท่วมค่ะ ใช้เวลานาน กว่าจะระบายหมดค่ะ
การดำเนินการของเจ้าหน้าที่: ฝ่ายโยธา สำนักงานเขตลาดพร้าว ได้ตรวจสอบแล้วบริเวณดังกล่าวเป็นพื้นที่ที่อยู่ในความดูแลของบริษัทสยามประชาคาร จำกัด ภายใต้การจัดสรรที่ดินตามประกาศของคณะปฏิวัติ ฉบับที่ 286 ซึ่งผู้จัดสรรที่ดินยังคงมีหน้าที่ในการบำรุงรักษา สาธารณูปโภคภายในโครงการ ยังเป็นหน้าที่ของผู้จัดสรรในการบำรุงรักษา เพื่อมิให้ประโยชน์แห่งภาระจำยอมเสื่อมสภาพหรือลดลงไป ทั้งนี้ ฝ่ายโยธา สำนักงานเขตลาดพร้าว ได้ดำเนินการแก้ไขปัญหาในเบื้องต้น โดยการติดตั้งเครื่องสูบน้ำและแก้ไขปัญหาน้ำท่วมขังบริเวณดังกล่าวเรียบร้อยแล้ว เพื่อบรรเทาความเดือดร้อนของประชาชน
ความเห็นของผู้แจ้ง: อยากให้เอาเครื่องสูบน้ำประจำไว้ตรงนี้เลยนะคะ  เพราะซอย212 น้ำจะท่วมมากกว่าซอยอื่นค่ะ ตอนนี้ยังท่วมขังอยู่ค่ะ แต่ลดลงจากเมื่อคืนแล้ว
พื้นที่: แขวงจรเข้บัว เขตลาดพร้าว กรุงเทพมหานคร